stanford-oval/wikipedia huggingface dataset:
אמפיבול

| --- | --- |

 תכונות המינרל
 הרכב כימי:   (Ca,Na)2(Mg,Fe,Al)5(OH)2(Si,Al)8O22 
 מערך קריסטלוגרפי:  מונוקליני
 צורת הגביש:  פריזמות קצרות בעל חתך משושה בלתי סימטרי
 צבע:  שחור עד ירוק כהה
 ברק:  זגוגי עד עמום
 שקיפות:  הגבישים בדרך כלל אטומים, אך במקרים נדירים או בחיתוך לפרוסות דקות הם שקופים למחצה
 פצילות:  גרועה בשני כוונים בזוויות של 56 ו-124 מעלות
 שבירה:  בלתי שווה
 קשיות:  6-5 בסולם מוס
 משקל סגולי:  2.9-3.4
 שרטוט:  חום עד אפור
 מינרלים נלווים:  קוורץ, פצלת השדה, אוגיט, מגנטיט, ונציץ
אמפיבול הוא קבוצה של מינרלים אינוסיליקטים (סיליקטים במבנה דמוי שרשרות) מאפיים, מלנוקרטיים (בעלי גוון כהה). האמפיבול בנוי משרשרת כפולה שבה שתי שורות של טטרהדרונים של סיליקט (SiO4) מתחברות אל שתיים אחרות דרך קטיונים של ברזל, מגנזיום או סידן.
המינרלים מקבוצת האמפיבול דומים מאוד בהרכבם הכימי ובתכונותיהם הכלליות לקבוצת הפירוקסן, וכמותם הם ממויינים לשלוש סדרות בהתאם לצורת התגבשותם. ההבדל העיקרי בין אמפיבול לפירוקסן הוא בפצילות. הזווית בין מישורי הפצילות בקבוצת הפירוקסן היא ישרה בעוד שבקבוצת האמפיבול היא אינה כזו. כמו כן המשקל הסגולי של האמפיבול קטן מזה של הפירוקסן.
אמפיבול הוא רכיב נפוץ בסלעי יסוד ובסלעים מותמרים רבים כדוגמת גרניט, סיאניט, דיוריט, גברו, בזלת, אנדזיט, גנייס וצפחה. אמפיבול הוא המינרל הראשי בסלע האמפיבוליט.
את השם לקבוצה נתן המינרלוג הצרפתי רנה ז'יסט אאיאי ומקורו מיוונית "אמפיבולוס" כלומר "בלתי ברור".
אמפינומה

במיתולוגיה היוונית, השם אמפינומה (ביוונית עתיקה: Ἀμφινόμη, 'היא של המרעה שמסביב') עשוי להתייחס לנשים ולאלות הבאות:
אמפינומה, הנראידה המאכילה את עדרו של פוסידון. כאחת מ-50 הנימפות הימיות, היא הייתה בתם של נראוס ודוריס האוקיינידית. אמפינומה ואחיותיה האחרות ניחמו את תטיס כשהיא זעקה באהדה על צערו של אכילס על ידידו ההרוג פאטרוקלוס.
אמפינומה, אשתו של איסון, מלך יולוקוס (אנ') החוקי. היא הייתה האם ליאסון ולפרומאכוס, בניו של איסון. היא ובעלה נרדפו על ידי המלך פליאס מיולוקוס. לאחר שפליאס הרג את בעלה ובנה הצעיר, אמפינומה דקרה את עצמה בחרב. כשהיא שכבה גוססת היא הביעה קללה נגד פליאס. אחרת, אמו של הגיבור נקראה פולימלה (אנ'), פולימדה (אנ'), פוליפמה, תאוגנטה (אנ'), רואו (אנ'), ארנה (אנ') או סקרפה (אנ').
אמפינומה, אחת מהפליאדות, בנותיו של פליאס ואחותם של אלקסטיס ואוודנה (אנ'). היא ניתנה על ידי יאסון בנישואים לאנדראמון (אנ'), אחיו של לאונטאוס (אנ').
אמפינומה, אשתו של אריזלוס ואמו של הרפליון (אנ').
הערות שוליים

↑  תרזה ביין (2013). אנציקלופדיה של פיות בפולקלור ובמיתולוגיה העולמית. McFarland, Incorporated, Publishers. עמ' 27. ISBN 9780786471119
↑  הומרוס, איליאדה, 18.44; היגינוס (אנ'), פאבולות
↑  הומרוס, איליאדה, 18.39-51
↑  דיודורוס סיקולוס, ביבליותקה היסטוריקה, 4.50.2
↑  הסיודוס, קטלוג הנשים, fr. 38; צצס, חיליאדות 6.979; סכוליה על הומרוס, אודיסיאה 12.69
↑  אפולודורוס, ביבליותקה, 1.9.16; צצס על ליקופרון (אנ'), 175 ו-872
1 2  סכוליה על אפולוניוס, 1.45
↑  צצס, חיליאדות, 6.979
↑  צצס על ליקופרון, 872
↑  דיודורוס סיקולוס, ביבליותקה היסטוריקה, 4.53.2
↑  קווינטוס סמירניאוס (אנ'), 10.75
ערך זה הוא קצרמרבנושא מיתולוגיה ובנושא יוון העתיקה. אתם מוזמנים לתרום לוויקיפדיה ו.
אל-ערבי הילאל סודאני

אֶלְ־עַרַבִּי הִילאל סוּדָאנִי (בערבית: العربي هلال سوداني; נולד ב-25 בנובמבר 1987) הוא כדורגלן אלג'ירי המשחק בעמדת החלוץ במריבור.
קריירת מועדונים

סודאני החל את הקריירה שלו במחלקת הנוער של שלאף. במאי 2006, הוא ערך את הופעת הבכורה שלו בקבוצה הבוגרת כאשר הוא רק בן 19. בעונת 2007/2008 נבחר לשחקן הצעיר של העונה כאשר הבקיע 11 שערים ב-24 הופעות.
ב-8 באוגוסט 2011, סודאני חתם לשלוש שנים עם בויטוריה דה גימארייש תמורת 800 אלף אירו. ב-25 באוגוסט 2011, סודאני ערך את הופעת הבכורה שלו במועדון במסגרת מוקדמות הליגה האירופית נגד אתלטיקו מדריד. ב-16 באוקטובר 2011, הבקיע את שער הבכורה שלו במסגרת הגביע הפורטוגזי, כאשר קבוצתו הייתה בפיגור 0–1 בדקה ה-89 והמשחק הלך להארכה ובדקה ה-117 הבקיע את שער הניצחון. ב-1 באפריל 2012, סודאני הבקיע את השער הראשון שלו בליגה בניצחון 1–3 נגד פאסוס דה פריירה. ב-26 במאי 2013 זכה עם המועדון בגביע ראשון בתולדותיו, במשחק זה אף כבש את שער השוויון עבור ויטוריה.
ב-27 במאי 2013, סודאני חתם בדינמו זאגרב תמורת 900 אלף אירו. ב-6 ביולי 2013, ערך את הופעת הבכורה שלו במסגרת הסופר קאפ בו ניצחה זאגרב והוא זכה עם המועדון בתואר ראשון. ב-12 ביולי 2013 הוא הבקיע את שער הבכורה שלו בליגה בניצחון 1–3 נגד אוסייק.
ב-29 ביוני 2018 חתם סודאני בנוטינגהאם פורסט לשלוש שנים. ב-7 באוגוסט ערך את הופעתו בבכורה בקבוצה בתיקו 1-1 נגד וסט ברומיץ' אלביון. ב-11 באוגוסט הבקיע את שערו הראשון בקבוצה בניצחון 0–1 על רדינג.
ב-18 ביוני 2019 חתם סודאני באולימפיאקוס לשנתיים.
ב-25 בינואר 2021, סודאני חתם באל-פתח מליגת העל הסעודית.
קריירה בינלאומית

ב-4 ביוני 2011 סודאני ערך את הופעת הבכורה שלו בנבחרת אלג'יריה במסגרת מוקדמות גביע אפריקה לאומות 2012 נגד מרוקו. ב-26 במאי 2012 הבקיע את שער הבכורה שלו בניצחון 0–3 נגד ניז'ר. סודאני נכלל בסגל הנבחרת לקראת גביע אפריקה לאומות 2013 ולקראת מונדיאל 2014.
תארים

אליפות אלג'יריה: 2010/2011
הגביע הפורטוגזי: 2013
הסופר קאפ: 2013
הגביע הקרואטי: 2015, 2016, 2018
אליפות קרואטיה: 2013/2014, 2014/2015, 2015/2016, 2017/2018
אליפות יוון: 2019/2020
הגביע היווני: 2019/2020
אלי ברוד

| --- | --- |

 לידה:  6 ביוני 1933 הברונקס, ארצות הברית 
 פטירה:  30 באפריל 2021 (בגיל 87) מרכז רפואי סידרס-סייניי, ארצות הברית 
 מדינה:  ארצות הברית 
 מקום מגורים:  לוס אנג'לס 
 השכלה:  אוניברסיטת המדינה של מישיגן  תיכון סנטרל  Eli Broad College of Business 
 תפקיד:  חבר ועד (9 ביוני 2004–2009) 
 בן או בת זוג:  Edythe Broad 
 מספר צאצאים:  2 
 
אלי ברוד (באנגלית: Eli Broad;‏ 6 ביוני 1933 – 30 באפריל 2021) היה איש עסקים ונדבן יהודי-אמריקאי.
קורות חיים

ברוד נולד כבן יחיד ברובע הברונקס בניו יורק לזוג הורים יהודים שהיגרו מליטא. אביו היה צבע ואמו תופרת שמלות. כשהיה בן 6 עברה משפחתו לדטרויט. ברוד למד בבית ספר ציבורי, ובשנת 1951 סיים את לימודיו בבית הספר התיכון Detroit Centra. אחר כך למד באוניברסיטת המדינה של מישיגן חשבונאות וכלכלה. בשנת 1954, כשהוא בן 21, נישא לאשתו אידית. הוא עבד תקופה של שנתיים כרואה חשבון, ואחר כך פתח יחד עם שותף, דונלד קופמן, חברה לבניית בתים בשם Kaufman and Broad Home Corporation. בשנת 1971 רכש את חברת הביטוח Sun Life Insurance Company of America, חברת ביטוח קטנה שפעלה בבולטימור. הוא שינה את שמה ל-SunAmerica ובשנת 1999 מכר אותה לענק הביטוח AIG בעבור 18 מיליארד דולר.
ברוד נפטר ב-30 באפריל 2021 במרכז הרפואי סידרס-סייניי (אנ') בלוס אנג'לס, קליפורניה, לאחר מחלה ממושכת.
פעילות נדבנית

ברוד תרם כספים למטרות שונות במשך שנים רבות. הוא היה מהתומכים העיקריים בהקמת המוזיאון לאמנות בת-זמננו (אנ') בלוס אנג'לס ושימש היושב ראש שלו בשנים 1979–1984. ברוד הוביל את מסע ההתרמה בעבור הקמת אולם הקונצרטים על שם וולט דיסני בלוס אנג'לס, מעונה של התזמורת הפילהרמונית של לוס אנג'לס ואחד מאולמות הקונצרטים המפוארים בעולם. הוא תרם כסף רב למטרות מחקר ביו-רפואית והקים את המכון המשותף לאוניברסיטאות הרווארד ו-MIT, מכון ברוד למחקר גנומי. בשנת 2015 חנך את מוזיאון הברוד לאמנות מודרנית שנבנה בתרומתו בלוס אנג'לס.
ברוד תמך כספית באמנים והיה אחד מאספני האמנות הגדולים בארצות הברית. בין השאר רכש יצירות של האמנים הבאים: אנדי וורהול, דייוויד סמית, דמיאן הירסט, סינדי שרמן, אדוארד רושה, ג'ף קונס, רוי ליכטנשטיין, רוברט ראושנברג, ג'ספר ג'ונס וג'ון באלדסארי.
בשנת 2010 הצטרף ברוד למיזם התחייבות הנתינה שהוקם על ידי וורן באפט וביל גייטס, ובו התחייב לתרום את מרבית הונו למטרות צדקה.
הערות שוליים

↑  Tapp, Tom (April 30, 2021). Eli Broad Dies: Businessman, Philanthropist, Founder of L.A.’s Broad Museum Was 87. Deadline Hollywood. Retrieved May 1, 2021
| --- | --- |
בקרת זהויות :  NLI: 987007444681105171  PLWABN: 9810530315005606  BIBSYS: 2126568  GND: 123518687  ISNI: 0000 0000 4888 3026  LCCN: nr92002633  NDL: 001125189  NTA: 398541728  RKD: 369294  SUDOC: 253189233  VIAF: 36777586   WorldCat (עם VIAF): 36777586
אלגברה (מבנה אלגברי)

במתמטיקה, אלגברה מעל חוג היא מודול מעל חוג חילופי ופעולה בינארית ("כפל")  ביליניארית בין שני איברים שהופכת את המודול לחוג.
הגדרה פורמלית

אלגברה היא מבנה אלגברי הכולל חוג  A ותת-חוג  C, כך ש- C מוכל במרכז של  A. הגדרה שקולה: כאשר  C חוג קומוטטיבי, חוג  A המהווה מודול מעל  C, ומקיים   \alpha (xy)=(\alpha x)y=x(\alpha y) לכל  x,y\in A  וסקלר  \alpha \in C, נקרא "אלגברה מעל  C" (לעיתים גם " C - אלגברה").
הדוגמה החשובה ביותר היא כאשר  C הוא שדה (ואז המודולים מעל  C הם מרחבים וקטוריים); מרחב וקטורי מעל שדה  C הוא אלגברה, אם מוגדרת בו פעולת כפל ההופכת אותו לחוג (עם יחידה). במקרה כזה הממד של האלגברה הוא הממד שלה כמרחב וקטורי.
כפי שבאלגברה ליניארית נוח לחקור את המרחבים הווקטוריים מעל שדה קבוע ואת הקשרים ביניהם, כך האלגברה המודרנית עוסקת במידה רבה בחקר תכונות של האלגברות השונות מעל חוג בסיס קבוע, ואת הקשרים ביניהן.
אסוציאטיביות

בדומה להגדרה של חוג, האלגברה  A היא 'אסוציאטיבית' אם  x(yz)=(xy)z לכל  x,y,z\in A. לרוב כוללים את דרישת האסוציאטיביות בהגדרה של אלגברה, ואז מגדירים בנפרד מבנה כללי יותר, אלגברה לא אסוציאטיבית, ללא האקסיומה הזו; כך אנו נוהגים בוויקיפדיה. מחברים אחרים אינם דורשים מאלגברה אסוציאטיביות, ואז משתמשים במונח 'אלגברה אסוציאטיבית' עבור אלגברות שכן מקיימות את תכונת האסוציאטיביות.
בלי קשר להנחת האסוציאטיביות, החוג   A הוא אלגברה  A מעל  C אם  \alpha (xy)=(\alpha x)y=x(\alpha y) לכל  x,y\in A,\alpha \in C.
קבועי המבנה

נניח ש- A נפרשת כמודול על ידי איברים  e_{1},e_{2},.... אז כדי להגדיר את הכפל ב- A, מספיק להגדיר את המכפלה  e_{i}\star e_{j}=\sum _{k}\beta _{i,j}^{k}e_{k} (כאשר  \beta _{i,j}^{k}\in C). הקבועים  \beta _{i,j}^{k}\in C נקראים קבועי המבנה של  A. אם  A הוא מודול חופשי (וזה תמיד כך אם  C שדה), אז אפשר לתרגם תכונות מסוימות של האלגברה (למשל: אסוציאטיביות) למשוואות על קבועי המבנה; כך אפשר לראות את כל האלגברות האסוציאטיביות מממד  \ n מעל שדה נתון כיריעה אלגברית מעל השדה.
דוגמאות

כל חוג הוא אלגברה מעל  \ \mathbb {Z}  או מנה סופית שלו.
אם  K/F הרחבה של שדות (ראו תורת גלואה), אז  K הוא אלגברה מעל  F.
אוסף המטריצות הריבועיות בגודל  n\times n מעל שדה (או חוג)  C מהוות אלגברה מעל  C, כשהמכפלה היא המכפלה הרגילה של מטריצות.
חוג הפולינומים  C[x] הוא אלגברה מעל  C.
המרחב האוקלידי התלת-ממדי מהווה אלגברה מעל המספרים הממשיים כאשר המכפלה הווקטורית היא המכפלה.
קבוצת יוצרים ואלגברות אפיניות

כל תת קבוצה  S\subset A יוצרת את התת-אלגברה  C[S], שאבריה מתקבלים מאברי  S על ידי חיבור, חיסור, כפל, וכפל בסקלרים מ- C (זוהי תת-האלגברה הקטנה ביותר של  A המכילה את  \ S). אם קיימת קבוצה סופית  S כך ש- C[S]=A, אז  A נוצרת סופית או אפינית.
איברים אלגבריים ושלמים

כאשר  A אלגברה קומוטטיבית, אפשר לחקור את המבנה של האלגברה על ידי סיווג האיברים בהתאם לתכונות שלהם מעל  C. כך איבר  a\in A הוא 'אלגברי' אם הוא מקיים משוואה פולינומית עם מקדמים מ- C, ו'אלגברי שלם' (או סתם 'שלם') אם הוא מקיים משוואה כזו שהמקדם המוביל שלה הוא  \ 1. איברים שאינם אלגבריים נקראים איברים טרנסצנדנטיים; הטרמינולוגיה הזו מכלילה את הדוגמה של המספרים המרוכבים כאלגברה מעל השלמים (ראו מספר טרנסצנדנטי). אם  R אלגברה מעל  C שכל איבריה שלמים, אומרים ש- R/C היא הרחבה שלמה.
משפט: אלגברה אפינית שהיא שדה מוכרחה להיות אלגברית (ואז היא בעלת ממד סופי).
משפט הנורמליזציה של נתר קובע שאם  A אלגברה אפינית מעל שדה  C, אז קיימת תת-אלגברה  R של  A שהיא שלמה מעל  C, כך ש- A טרנסצנדנטית מעליה (כלומר: האיברים היחידים של  A שהם אלגבריים מעל  R הם אברי  R עצמם). מזה נובע שממד קרול של  A שווה לדרגת הטרנסצנדנטיות שלה.
תורת המבנה

המרכז של חוג (אסוציאטיבי) פשוט (עם יחידה) הוא תמיד שדה, ואז אפשר לראות בו אלגברה מעל המרכז. אלגברות פשוטות שהמרכז שלהן הוא שדה קבוע  F נקראות 'אלגברות פשוטות מרכזיות' מעל  F. אם הממד סופי, האלגברה היא אלגברת מטריצות מעל אלגברת חילוק. אם  F סגור אלגברית, אז אין אלגברות חילוק מממד סופי שזה מרכזן, למעט  F עצמו.
אם  A אלגברה ארטינית, אז  J(A) (הרדיקל של ג'ייקובסון) הוא נילפוטנטי, וחוג המנה  A/J(A) הוא אלגברה פשוטה למחצה, שאפשר לכתוב כסכום ישר של מספר סופי של אלגברות פשוטות. כל אחת מאלה היא אלגברת מטריצות מעל חוג עם חילוק.
המשפט היסודי של ודרברן קובע שאם  A אלגברה מממד סופי מעל שדה מושלם  F (ובפרט, מעל שדה סגור אלגברית), אז יש ל- A תת-אלגברה  A' איזומורפית ל- A/J(A), וקיים פירוק לסכום ישר של מרחבים וקטוריים (אבל לא של חוגים),  A=A'\oplus J(A).
ראו גם

אלגברה לא אסוציאטיבית
| אלגברה מופשטת |
| --- | --- | --- |
| ענפים | אלגברה ליניארית • אלגברה בוליאנית • אלגברה דיפרנציאלית • אלגברה הומולוגית • גאומטריה אלגברית • טופולוגיה אלגברית • תורת גלואה • תורת החבורות • תורת החוגים • תורת המספרים האלגברית • תורת הקטגוריות • תורת השדות |  |
| מבנים אלגבריים | מאגמה • חבורה למחצה • מונואיד • חבורה • חבורה אַבּלִית • חוג • תחום שלמות • שדה • מודול • מרחב וקטורי • אלגברה (מבנה אלגברי) • אלגברת לי • אלגברת הקווטרניונים של המילטון • אלגברה לא אסוציאטיבית |  |
| מושגי יסוד | הומומורפיזם • משפטי האיזומורפיזם • תת-חבורה נורמלית • אידיאל • לוקליזציה • מכפלה טנזורית • הצגה ליניארית |  |
| --- | --- |
בקרת זהויות :  NLI: 987007295882805171  GND: 4293934-3  LCCN: sh85008821
אלייזה אלן

| --- | --- |

 לידה:  27 בינואר 1826 איסטפורט (אנ') מיין, ארצות הברית 
 מדינה:  ארצות הברית 
 כינוי:  ג'ורג' מיד
 השתייכות:  צבא ארצות הברית
 פעולות ומבצעים
 מלחמת ארצות הברית-מקסיקו 
 
אלייזה אלן (באנגלית: Eliza Allen‏; 27 בינואר 1826, ‏מיין, ארצות הברית - ?) הייתה כותבת זיכרונות אמריקאית שהסוותה עצמה לגבר ונלחמה עם צבא ארצות הברית במלחמת ארצות הברית–מקסיקו.
ביוגרפיה

אלן נולדה באיסטפורט (אנ') מיין למשפחה בעלת אמצעים. היא התאהבה באחד מעובדי המשפחה, ויליאם בילינגס (William Billings), שהיה בן למשפחה ממעמד נמוך. הם נפגשו בסתר עד שמשפחתה גילתה זאת. הוריה אסרו עליה להמשיך ולהפגש עם בילינגס משום מעמדו הנמוך, ואיימו עליה כי אם תמשיך לעשות כן, היא תנושל מהירושה ותושלך מהאחוזה. בהמשך גילתה כי בילינגס עזב את אחוזת משפחתה כדי להרגיע את הרוחות ושהוא התגייס לצבא על מנת להילחם במלחמת מקסיקו. אלן, שנחשפה לסיפוריהן של נשים שהסוו עצמן לגברים על מנת להתגייס לצבא (לוסי ברואר (אנ') במלחמת 1812 ודבורה סמסון במלחמת העצמאות של ארצות הברית), החליטה להסוות עצמה לגבר ולהתגייס לצבא על מנת לאתר ולהתאחד עם אהובה. הודות למעמדה הכלכלי, היה לה מספיק כסף על מנת לבצע את מבוקשה. היא עזבה את ביתה, הסתפרה, לבשה בגדי גברים טיפוסיים, בחרה לעצמה את השם ג'ורג' מיד ויצאה לדרכה.
בצבא ארצות הברית

אלן הצטרפה לכוחותיו של גנרל זאכרי טיילור (לימים נשיאה של ארצות הברית) בטקסס. במרץ 1847, השתתפה בקרבות בפיקודו של גנרל וינפילד סקוט. לאחר שנפצעה קשה בידה השמאלית מחרב מקסיקנית בקרב סרו גורדו (אנ'), היא לא יכלה עוד להמשיך להתקדם עם הכוחות ונשארה מאחור עם הפצועים - שם גם ראתה את בילינגס שנפצע גם הוא בקרב, אולם לא הזדהתה בפניו. הם נכנסו למקסיקו סיטי לאחר שגנרל סקוט כבש אותה, שוכנו יחדיו בבית ושהו בו עד חתימת הסכם השלום. עם סיום המלחמה, הפליגו לניו יורק והשתחררו מהצבא.
לאחר המלחמה

לאחר המלחמה המשיכה אלן להסוות עצמה לגבר. בילינגס וחבריו מהצבא עבדו כחברי צוות באנייה שהפליגה לקליפורניה, ואלן הפליגה בעקבותיו עם אנייה אחרת. במצר מגלן, אנייתו של בילינגס החלה לטבוע, ואנייתה של אלן חילצה את נוסעיה. בקליפורניה, אלן עסקה בכריית זהב (אנ'). בספטמבר 1849, נסעה עם יוצאי הצבא לבוסטון ושם לראשונה חשפה בפני בילינגס את זהותה האמיתית. אלן ובילינגס נישאו בהסכמת הוריה.
בשנת 1851, אלן הוציאה לאור את ספר הזיכרונות שלה The Female Volunteer; Or the Life and Wonderful Adventures of Miss Eliza Allen, A Young Lady of Eastport, Maine.
הערות שוליים

1 2 3 4 5  Allen Eliza (B. 1826), Cook, B. A. (Ed.). (2006). Women and war: a historical encyclopedia from antiquity to the present (Vol. 1). Abc-clio. P. 11-12
| --- | --- |
בקרת זהויות :  LCCN: nr2001016212  VIAF: 34383311   WorldCat (עם VIAF): 34383311 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלייזה אלן".
ספרה של אלייזה אלן, 1851
אמפיסטיום

| אמפיסטיום |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: סוליתאים
משפחה:: Amphistiidae
סוג:: אמפיסטיום
שם מדעי
 Amphistium

אמפיסטיום (בלועזית: Amphistium paradoxum)  המין היחיד המסווג תחת הסוג Amphistium, הוא דג מאובן שזוהה כקרוב משפחה מתקופת הפלאוגן (66 עד 23 מיליון שנה לפני זמננו) של הסוליתאים, וכמאובן מעבר. בסוליתאי (דג שטוח) מודרני טיפוסי, הראש לא סימטרי ושתי העיניים נמצאות בצד אחד של הראש. באמפיסטיום, המעבר מהראש הסימטרי הטיפוסי של חולייתן אינו שלם: עין אחת ממוקמת ליד החלק העליון של הראש.
אמפיסטיום הוא בין מיני דגי המאובנים הרבים המוכרים ממונטה בולקה לאגרשטטה שבאיטליה הלוטטית (Lutetia). הטרונקטס (Heteronectes) הוא מאובן בעל קרבה אבולוציונית ודומה מאוד, משכבה מעט מוקדמת יותר בצרפת.
הערות שוליים

↑  Roberts, George (1839). An etymological and explanatory dictionary of the terms and language of geology (באנגלית). London: Longman, Orme, Brown, Green, & Longmans. p. 7, 145. נבדק ב-29 בדצמבר 2021. {{cite book}}:  (עזרה)
↑  "Odd Fish Find Contradicts Intelligent-Design Argument". National Geographic. 9 ביולי 2008. נבדק ב-2008-07-17. {{cite news}}:  (עזרה)
↑  Matt Friedman (2008-07-10). "The evolutionary origin of flatfish asymmetry". Nature. 454 (7201): 209–212. Bibcode:2008Natur.454..209F. doi:10.1038/nature07108. PMID 18615083.
אליעזר זאב מבוטשעטש

| --- | --- |

האוהל על ציון רבי אליעזר זאב ובנו רבי יוסף אהרן מבוטשעטש
 לידה:  1800 ה'תק"ס
 פטירה:  26 בדצמבר 1851 (בגיל 51 בערך) ג' בטבת ה'תרי"ב
 
רבי אליעזר זאב מבוטשעטש (בוצ'צ'אה) (ה'תק"ס, 1800 – ג' בטבת ה'תרי"ב, 26 בדצמבר 1851) היה האדמו"ר הראשון ומייסד שושלת חסידות בוטשעטש בוטושאן, מראשוני מפיצי דרך החסידות ברומניה.
מתולדותיו

נולד בעיירה הרצה (Hertza בגליציה, כיום באוקראינה) לרבי חיים, מגזע החכם צבי. למד "תורת הנגלה" אצל רבי אברהם דוד מבוטשאטש וחסידות אצל רבי מנחם מנדל מקוסוב ורבי אורי מסטרליסק. בסטרליסק היה מיודד עם רבי שלום מבעלז. לאחר נישואיו בשנת תקע"ו לערך, הוכתר לכהן כרבה של עיירת מולדתו הרצה, שם גם החל ללמד את דרך החסידות.
מסופר כי כאשר תלמידיו של רבי מנחם מנדל מקוסוב סיפרו לו שרבי אליעזר זאב מנהיג עדה, לא אמר דבר. כשהגיע רבי אליעזר זאב לקוסוב, הסתגר עמו רבי מנחם מנדל, ובסופו של דבר יצא לתלמידיו ואמר: "מעתה ראוי שגם אתם תקראו לו רבי".
בשנת תקפ"ו נפטרו רבותיו רבי מנחם מנדל מקוסוב ורבי אורי מסטרליסק. בשנת תקפ"ח (1828) עבר מהעיירה הרצה, עם כמה מאות משפחות מחסידיו, והתיישב בעיירה בוטשעטש במחוז בוטושאן שברומניה. סמכותו של רבי אליעזר זאב הקיפה גם את יהודי האזור. בשנים אלו נסע אל רבי צבי הירש מזידיטשוב. בשנת תקצ"ה נולד בנו רבי יוסף אהרן אשר שימש כממלא מקומו של אביו לאחר פטירתו.
פטירתו

רבי אליעזר זאב נפטר ביום שישי, ג' בטבת תרי"ב בעיירה בוטשעטש, שם נטמן. על קברו הוקם אוהל.
עד מלחמת העולם השנייה היו מגיעים ביום ההילולא אלפי חסידים מרומניה ומחוצה לה לפקוד את המקום וסיפורי מופת נקשרו בציונו. מעט מדברי תורתו נשתמרו בספרו של בנו, רבי יוסף אהרן, בספר 'יד יוסף' על התורה ומועדים.
לאחר פטירתו הוכתר בנו רבי יוסף אהרן, שהיה אז אברך בן שבע עשרה שנה.
מצאצאיו

בנו ממלא מקומו רבי יוסף אהרן בעל ה'יד יוסף'
בתו ברכה, אשת רבי יחיאל טירר. כיהן כרב ואדמו"ר בדורוחוי שבמחוז בוטושאן.
בתו חנה דבורה אשת רבי שלום מאיר גולדנבוים. עלו לארץ ישראל והתגוררו בצפת.
האוהל על ציון רבי אליעזר זאב ובנו רבי יוסף אהרן מבוטשעטש
האדמו"ר מבוטושאן בקריאת 'קוויטלאך' באוהל אדמו"רי בוטשעטש ברומניה, ביום ההילולא של רבי אליעזר זאב
אלייז'ה מילסאפ

| --- | --- |
אין תמונה חופשית
 לידה:  12 באוגוסט 1987 (בן 37) גראמבלינג שבלואיזיאנה
 עמדה:  קלע, סמול פורוורד
 גובה:  1.98 מטרים
 מכללה:  אוניברסיטת לואיזיאנה בלפאייט, אוניברסיטת אלבמה בברמינגהאם
 דראפט:  לא נבחר, 2010
 קבוצות כשחקן
 2010–2011   2011–2013   2013   2014   2014   2014–2015   2015– 2016   2016   2016–2017   2017   2017–2018   2018–2019   2022:  טולסה 66' לוס אנג'לס די-פנדרס   פטרון בלייז בוסטרס   מכבי אשדוד   לוס אנג'לס די-פנדרס   בייקרספילד ג'אם   יוטה ג'אז   מכבי תל אביב   נורת'רן אריזונה סאנס   פיניקס סאנס   איווה וולבס   בראוגן   קולג' פארק סקייהוקס
 
אלייז'ה מילסאפ (באנגלית: Elijah Millsap, נולד ב-12 באוגוסט 1987) הוא כדורסלן אמריקאי המשחק בעמדות הקלע והסמול פורוורד. אלייז'ה הוא אחיו של פול מילסאפ, שחקנה של דנבר נאגטס.
קריירה כשחקן

מילסאפ היה מועמד לבחירה בדראפט של עונת 2010, אך לא נבחר. הוא שיחק במדי דטרויט פיסטונס במסגרת ליגת הקיץ של ה-NBA וב-26 בספטמבר הוחתם על ידי קבוצת אוקלהומה סיטי ת'אנדר. הוא נופה מסגל הקבוצה לפני פתיחת העונה ועבר לשחק בקבוצת טולסה 66', קבוצת הבת של התא'נדר בליגת הפיתוח של ה-NBA. בסיום עונת 2010/2011 נבחר לחמישיית הרוקיז השנייה של הליגה.
ב-9 בדצמבר 2011 הוחתם על ידי לוס אנג'לס לייקרס, אך שוב נופה מהסגל לפני תחילת העונה ועבר לשחק עבור קבוצת הבת, הלוס אנג'לס די-פנדרס.
ביולי 2012 שיחק במדי אטלנטה הוקס בליגת הקיץ ובספטמבר חתם בשאנגחאי שארקס מהליגה הסינית, אך בסופו של דבר נופה מבקבוצה לטובת החתמתו של גילברט ארינאס. בסופו של דבר חזר מילסאפ לעונת נוספת במדי הדי-פנדרס. ביוני 2013 עבר לשחק בקבוצת פטרון בלייז בוסטרס מהליגה הפיליפינית.
בינואר 2014 חתם בקבוצת מכבי אשדוד, שסגרה באותה עת את טבלת ליגת העל הישראלית, הוא שיחק במדי הקבוצה 8 משחקים, בהם קלע ממוצע של 12.6 נקודות ולקח 6.4 ריבאונדים. עקב חוסר שביעות רצון ממספר הדקות הנמוך בהן שיחק ביקש להשתחרר מהקבוצה לאחר פחות מחודשיים וחזר לשחק עבור הדי-פנדרס. ביולי שיחק בליגת הקיץ של ה-NBA במדי פילדלפיה 76'. בספטמבר חתם בקבוצת מילווקי באקס, אך נופה מסגל הקבוצה לפני פתיחת העונה. באוקטובר חזר שוב לדי-פנדרס ויום למחרת הועבר בטרייד לקבוצת בייקרספילד ג'אם.
ב-5 בינואר 2015 חתם על חוזה ל-10 ימים ביוטה ג'אז בסיומו הוחתם על חוזה ל-10 ימים נוספים. ב-25 בינואר הוחתם על חוזה רב-שנתי בקבוצה. עד לסיום העונה מילסאפ שותף ב-47 משחקים, כ-20 דקות למשחק וקלע ממוצע של 5.3 נקודות למשחק. בפתיחת עונת 2015/2016 הצטמצם מספר הדקות שקיבל וממוצע הנקודות ירד ל-1.8 נקודות למשחק.
ב-23 בינואר חתם בקבוצת מכבי תל אביב על חוזה עד לסיום העונה. ב-10 במרץ, חודש לאחר שחתם, שוחרר בעקבות בעיות משמעת. לאחר מכן עבר לקבוצת נורת'רן אריזונה סאנס מליגת הפיתוח של ה-NBA, קבוצת הבת של פיניקס סאנס מליגת ה-NBA. באפריל 2017 נקרא לקבוצת האם, וחתם על חוזה רב שנתי בפיניקס.
סטטיסטיקה > ליגת העל

| עונה | קבוצה | משחקים | דקות |  % ל-2 |  % ל-3 |  % עונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- |
| 2013/2014 | מכבי אשדוד | 8 | 25.0 | 42.7% | 15.8% | 59.5% | 6.4 | 1.5 | 1.3 | 0.5 | 12.6 |
| 2015/2016 | מכבי תל אביב | 4 | 14.8 | 53% | 27% | 78% | 2.8 | 0.0 | 0.2 | 0.8 | 8.0 |
סטטיסטיקה > NBA

| עונה | קבוצה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2015 | יוטה | 47 | 5 | 19.7 | 0.340 | 0.311 | 0.674 | 3.2 | 1.2 | 1.2 | 0.3 | 5.3 |
| 2015/2016 | יוטה | 20 | 0 | 8.7 | 0.282 | 0.083 | 0.722 | 1.8 | 1.0 | 0.4 | 0.2 | 1.8 |
| 2016/2017 | פיניקס | 2 | 0 | 11.5 | 0.143 | 0.000 | 0.500 | 3.0 | 0.5 | 0.0 | 0.0 | 1.5 |

| קריירה |  | 69 | 5 | 16.2 | 0.327 | 0.279 | 0.679 | 2.8 | 1.1 | 0.9 | 0.3 | 4.2 |
הערות שוליים

↑  OKC Thunder waive Jerome Dyson, Elijah Millsap, NewsOK.com, 20 October 2010
↑  אלייז'ה מילסאפ-היסטוריית העברות באתר RealGM.com
↑  Dyson, Millsap Named All-Rookies, NBA.com, 15 April 2011
↑  Shanghai Sharks tab Elijah Milsap Sportando.com, 17 September 2012
↑  Gilbert Arenas will replace Elijah Millsap in the Sharks?, Sportando.com, 6 November 2012
↑  Petron signs D-League wingman Elijah Millsap as import for Governors’ Cup, interaksyon, 22 June 2013
↑  דובי פיק, ‏אשדוד שיחררה את אלייז'ה מילסאפ שביקש לעזוב, באתר ONE‏, 18 במרץ 2014
↑  Bucks Announce 2014 Training Camp Roster, NBA.com, 27 September 2014
↑  Bucks Request Waivers on Wright and Millsap, NBA.com, 16 October 2014
↑  Jam Acquire Elijah Millsap in Trade with D-Fenders, NBA.com, 31 October 2014
↑  Jazz Sign Elijah Millsap to a 10-Day Contract, NBA.com, 5 January 2015
↑  Jazz Sign Elijah Millsap to a Second 10-Day Contract, NBA.com, 15 January 2015
↑  Jazz Sign Elijah Millsap to a Multi-Year Deal, NBA.com, 25 January 2015
↑  ורד כהן‏, מכבי תל אביב: אלייז'ה מילסאפ חתם רשמית עד לסיום העונה, באתר וואלה, 23 בינואר 2016
↑  מילסאפ שוחרר לאחר חודש ממכבי תל אביב, ‏10.03.2016 (ארכיון)
↑  "Phoenix Suns Sign Elijah Millsap to Multiyear Contract". NBA.com. Turner Sports Interactive, Inc. 9 באפריל 2017. נבדק ב-9 באפריל 2017. {{cite web}}:  (עזרה)
אמפוריאי

כד שהתגלה באמפוריאי
אמפוריאי (בלטינית Emporiae, בספרדית Ampurias) היא עיר עתיקה בחוף הים התיכון, בחבל קטלוניה שבספרד, ממנה נותרו לימינו שרידים ארכאולוגיים בלבד.
העיר נוסדה ב-575 לפנה"ס על ידי מתיישבים יוונים מפוקאיה (Φώκαια), שהעניקו לה את השם אמפוריון (Εμπόριον). בשל מיקומה בנתיב הסחר בין הערים מרסיי וטרטסוס, הפכה אמפוריאי למרכז כלכלי ומסחרי גדול, כמו גם המושבה היוונית הגדולה ביותר בחצי האי האיברי כולו. בתחילת המלחמה הפונית השנייה עברה לידי הרומאים, אך בשלהי המאה השלישית לספירה ננטשה.
היצירות שנמצאו בחפירות אמפוריאי (שהחלו בשנת 1908) הן בעיקר יווניות, רומיות ואיבריות ושמורות במוזיאון הארכאולוגי בקטלוניה  שבברצלונה. מדובר בעיקר בכלי חרס, פסיפסים, פסלים, סרקופגים, תכשיטים וכלים.
הערות שוליים

↑  Ampurias: el inicio de la conquista de Hispania (Gerona), LUGARES CON HISTORIA, ‏21-4-2016
| --- | --- |
בקרת זהויות :  BnF: cb144812496 (data)  NKC: ge980956  SUDOC: 174604203  VIAF: 316401639   WorldCat (עם VIAF): 316401639 
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.